How?

How? (digayakan dengan semua huruf besar) ialah album mini kedua bagi kumpulan muzik lelaki Korea Selatan BoyNextDoor, yang dilancarkan oleh syarikat KOZ Entertainment pada 15 April 2024. Album mini merupakan siri ketiga dan yang terakhir bagi trilogi pelancaran, selepas Who! (2023) and Why.. (2023). Diperkenalkan sebagai suatu album "kitschcore", How? melihat kembali cinta pertama yang bergelora yang diceritakan pada keluaran sebelum ini dan meneliti mengapa hubungan subjek itu berakhir.

Album mini How? terdiri daripada tujuh buah runut dengan lagu "Earth, Wind & Fire" (Tanah, Angin & Api) dipilih sebagi runut utamanya. Anggota kumpulan BoyNextDoor iaitu Jaehyun, Taesan dan Woonhak dikreditkan untuk penulisan album itu.

 Latar belakang 
Kumpulan muzik BoyNextDoor memulakan kerjaya mereka pada 30 Mei 2023, dengan album single Who!, diikuti dengan album mini Why.. yang dilancarkan pada 4 September 2023. Keluaran tersebut merupakan sebahagian daripada trilogi yang menceritakan kisah cinta, memuncak dengan pelancaran ketiga kumpulan. Pada 13 Februari 2024, KOZ Entertainment mengeluarkan kenyataan yang mengesahkan bahawa persiapan untuk pelancaran kumpulan BoyNextDoor yang seterusnya sedang dijalankan dengan tarikh keluaran sasaran ditetapkan pada April tahun itu.

 Muzik dan seni kata 
Album mini How? berdurasi 19 minit 46 saat dan terdiri daripada tujuh buat runut. Anggota kumpulan iaitu Jaehyun, Taesan and Woonhak turut serta dalam penggubahan dan penulisan seni kata lagu untuk album ini. Dibayangkan sebagai kitschcore, runut-runut pelancaran ini ditemakan dengan gaya "kitsch" sebagai tambahan kepada "imej yang dikenali dan mesra". Anggota Leehan menerangkan bahawa gaya tersebut bermatlamat untuk menjadi "hebat dengan mudahnya".

Lagu-lagu yang ditulis untuk How? meneruskan kisah "cinta pertama dan patah hati" kacau-bilau, yang diceritakan dalam Who! dan Why... Anggota Taesan menerangkan bahawa How? mengisi jurang antara dua pelancaran, di mana keluaran sebelumnya menyatakan "keterujaan cinta pertama yang menggetarkan hati", manakala yang kemudiannya dikisahkan sebagai "putus cinta yang menyayat hati". Sebagai siri terakhir dalam trilogi "cinta pertama" kumpulan, album mini How? melihat kembali "kisah-kisah di antara dua pelancaran pertama" dan meneliti "mengapa perpecahan itu berlaku".

 Prestasi komersial 
Pada 12 April 2024, tiga hari sebelum hari pelancaran, YG Plus melaporkan bahawa album mini How? telah memperolehi lebih daripada 571,600 pratempahan, mencerminkan peningkatan 40% daripada pelancaran sebelumnya, Why... Menurut Carta Hanteo, How? telah terjual sebanyak 531,911 salinan pada minggu pertama. Album mini itu juga menduduki tempat pertama Carta Album Circle bagi keluaran 20 April.

 Senarai runut 

 Catatan 

 Rujukan 

Kategori:EP berbahasa Korea
Kategori:EP 2024
Kategori:Album BoyNextDoor